《南明山宝相寺十五题 其二 三层阁》
宋代·释显忠

像身高百尺，阁道耸三层。欲得亲瞻向，还须最上登。

烟霞封宝墄，星斗挂觚棱。已自甘香火，人閒去不能。

作者简介：释显忠，号祖印禅师，仁宗嘉祐间人（《嘉泰会稽续志》卷四）。为南岳下十一世，金山颖禅师法嗣，住越州石佛寺。事见《五灯会元》卷一二。今录诗十八首。